Publication: Magyar Közlöny
Issue: MK-2002-31 (Year: 2002, Number: 31)
Era: 1990-2004
Section: a honvédelemrõl szóló 1993. évi CX. törvény (a továbbiakban: Hvt.) 10. §-ának g) pontjában kapott felhatalmazás
Paragraph Index: 528

(1) Központi adatbázison alapuló számítógépes adatfeldolgozó rendszer alkalmazása esetén az alapnyilvántartás szintjén a 134. § (1) bekezdésének ab) és ac) alpontja szerinti nyilvántartási iratokat nem kell vezetni, az összesített nyilvántartás szintjén a 134. § (1) bekezdésének bb) alpontja, a központi nyilvántartás szintjén a 134. § (1) bekezdésének ca) és cb) alpontja szerinti nyilvántartási iratokat nem kell kezelni. Az adatok feldolgozása számítógép segítségével, központi adatbázisban történik. A személyek és beosztási helyek egyedi azonosítóval történõ ellátását a rendszer központilag biztosítja. Az alkalmazott számítógépes rendszer lehetõvé teszi a szükséges nyilvántartási iratok, személyügyi okmányok gépi úton történõ elõállítását, illetve a döntés elõkészítéshez szükséges információk lekérdezését.

Source: https://magyarkozlony.hu/hivatalos-lapok/1cf7e31a83cbd73ae5c4e9c0d83d6112f3d8efe1/dokumentumok/013a26df8428b6a497ab48d71a7e7764bf881170/letoltes